Samvel Babayan boshchiligidagi O‘zbekiston milliy terma jamoasi Moldova bilan o‘rtoqlik uchrashuvi o‘tkazadi. O‘zbekiston Futbol Federatsiyasi milliy terma jamoaning qishki yig‘inlari doirasida Moldovaga qarshi o‘rtoqlik uchrashuvi o‘tkazishi borasida kelishuvga erishdi. Ushbu nazorat o‘yini 2016 yilning 9 fevral sanasida, Turkiyaning Antaliya shahrida bo‘lib o‘tadi. Bu — ushbu jamoalar o‘rtasidagi ilk o‘zaro uchrashuv bo‘ladi.